Návrh komuniké 

	Vláda Slovenskej republiky na svojom zasadnutí dňa ........................ prerokovala a schválila predložený Harmonogram katastrálnych území na konanie o obnove evidencie niektorých pozemkov a právnych vzťahov k nim na rok 2004. 
Obnova evidencie pôvodných pozemkov a právnych vzťahov k nim sa vykoná podľa zákona NR SR č. 180/1995 Z.z. formou zostavenia registra obnovenej evidencie pozemkov, ktorý po schválení okresným úradom, odborom pozemkovým, poľnohospodárstva a lesného hospodárstva alebo odborom katastrálnym bude verejnou listinou, na základe ktorej okresný úrad, odbor katastrálny zapíše údaje o vlastníctve pozemkov do katastra nehnuteľností. 
Týmto sa dosiahne, aby právny vzťah k pozemkom bol evidovaný v katastri na listoch vlastníctva, čím sa vytvárajú reálne predpoklady jednak pre vznik trhu s pôdou a zavedenie poriadku do pozemkového vlastníctva a v neposlednom rade sa zjednoduší a urýchli poskytovanie informácií o vlastníckych právach k pozemkom.